ચેન્નઈના ઘરડા સિંહ આ રીતે યુવા દિલ્હી પર ભારે પડ્યા : IPL 2019 CSK vs DC\nવિશાખાપટ્ટનમમાં રમાયેલી આ મૅચમાં ચેન્નઈ સુપરકિંગ્સે ટૉસ જીતીને પહેલાં ફીલ્ડિંદ કરવાનો નિર્ણય કર્યો હતો, જ્યારબાદ દિલ્હી કૅપિટલ્સે નવ વિકેટ ગુમાવીને 147 રન કર્યા હતા.

જવાબીમાં ઇનિંગમાં રમવા ઊતરેલી ચેન્નઈની ટીમે 19માં ઓવરના અંતિમ બૉલ પર ચાર વિકેટ ગુમાવીને રનોનું લક્ષ્ય સાધી લીધું હતું.

ચેન્નઈ તરફથી સૌથી વધારે ફાફ ડુ પ્લેસી અને શેન વૉટસને 50-50 રન ફટકાર્યા.

સાત વર્ષ બાદ આઈપીએલના પ્લઑફમા એટલે કે અંતિમ ચાર મૅચમાં રમી રહેલી દિલ્હીની ટીમનું ફાઇનલમાં પહોંચવાનું સ્વપ્ન આ સાથે તૂટી ગયું હતું.

આ આઈપીએલમાં ચેન્નઈ સુપરકિંગ્સ સૌથી ઉંમરલાયક ટીમ છે જ્યારે સૌથી યુવા ટીમ દિલ્હી કૅપિટલ્સ છે.

યુવાનોનો ખેલ ગણાતી આઈપીએલમાં ચેન્નઈના ઘરડા સિંહો આખરે દિલ્હીની યુવાન ફોજ પર ભારે કેમ પડ્યા, આ પ્રશ્ન દરેક ક્રિકેટપ્રેમીના મનમાં ઊઠતો હશે.

આનો જવાબ પણ ક્યાંકને ક્યાંક દિલ્હીના કૅપ્ટન શ્રેયસ અય્યર પાસે હતો. હારથી નિરાશ દિલ્હીના કૅપ્ટને કહ્યું કે આખી ઇનિંગ દરમિયાન કોઈ મોટી પાર્ટનરશિપ ન બની જે હારનું મોટું કારણ છે.

વૉટસન અને ડુ પ્લેસી

શેન વૉટસન અવને ફૉફ ડુ પ્લેસીએ પોતાના દમ પર મૅચની બાજી પલટી એટલું જ નહીં તેમણે મૅચને એકતરફી કરીને જીત સરળ કરી દીધી.

ચેન્નઈ સુપર કિંગ્સની ઓપનર જોડી ડુ પ્લેસી અને શેન વૉટસને મેદાનમાં ઊતરતા જ દિલ્હી કૅપિટલ્સના બૉલર્સે મેદાનમાં ઊતરતાની સાથે જ દિલ્હીના બૉલર્સને ધોવાનું શરૂ કરી દીધું હતું.

આ જોડીએ પહેલી વિકેટ માટે 10.2 ઑવરમાં 81 રનની પાર્ટનરશિપ કરી હતી. ડુ પ્લેસી અને વોટસન બન્ને 50-50 રનની ઇનિંગ્સ રમ્યા.

જોકે ઇનિંગની શરુઆતમાં દિલ્હી પાસે આ ઓપનિંગ જોડીને તોડવાની સુવર્ણ તક હતી, પહેલી જ ઓવરમાં બન્ને બૅટ્સમૅન એક રન લેવાના ચક્કરમાં એક જ દિશામાં દોડવા લાગ્યા. પણ દિલ્હીના ફીલ્ડર્સ આ તક ઝડપીને બૅટ્સમૅનને રનઆઉટ કરી ન શક્યા.

આ પછી આ અનુભવી બૅટ્સમૅનની જોડીએ દિલ્હીને બીજી કોઈ તક ન આપી. ડુ પ્લેસીએ તેમના 50 રન 39 બૉલમાં સાત ચોક્કા અને એક છક્કો ફટકારીને કર્યા હતા.

બીજી તરફ વૉટસને પણ બૅટિંગની પૂરી મજા માણી અને 50 રન માત્ર 32 બૉલમાં ત્રણ ચોક્કા અને ચાર છક્કાના આધારે કર્યા.

વૉટસન અને ડુ પ્લેસીએ સમજી-વિચારીને બૅટિંગ કરી અને શૉટ્સ માટે નબળા બૉલની રાહ જોઈ. તેમનો ઝડપથી રન કરવાનો સિલસિલો ઇનિંગની પાંચમી ઓવરથી શરૂ કર્યો.

ઇનિંગની 12મી ઓવરમાં વૉટસને એવી બૅટિંગ કરી જેનાથી દિલ્હીના કમબૅકની તમામ આશાઓ અધૂરી રહી ગઈ.

આ ઓવર કીમો પૉલની હતી...\n\ntl;dr:
આઈપીએલ-12માં શુક્રવારે વિશાખાપટ્ટનમમાં રમાયેલી ક્વાલિફાયર-2 મૅચમાં ચેન્નઈ સુપરકિંગ્સે દિલ્હી કૅપિટલ્સને છ વિકેટોથી હરાવી દીધું. હવે રવિવારે ફાઇનલ મૅચમાં ચેન્નઈ સુપરકિંગ્સ મુંબઈ ઇંડિયન્સ સામે ટકરાશે.